PROIECT DE BUGET RECTIFICATIV NR. 6 LA BUGETUL GENERAL 2011

SITUAȚIA GENERALĂ A VENITURILOR

SITUAȚIA CHELTUIELILOR PE SECȚIUNISecțiunea III - Comisia

Având în vedere:

- Tratatul privind funcționarea Uniunii Europene, în special articolul 314, coroborat cu Tratatul de instituire a Comunității Europene a Energiei Atomice, în special articolul 106a,

- Regulamentul (CE, Euratom) nr. 1605/2002 al Consiliului din 25 iunie 2002 privind regulamentul financiar aplicabil bugetului general al Comunităților Europene[1], în special articolul 37,

- bugetul general al Uniunii Europene pentru exercițiul financiar 2011, adoptat la 15 decembrie 2010[2],

- bugetul rectificativ nr. 1/2011[3], adoptat la 6 aprilie 2011,

- bugetul rectificativ nr. 2/2011[4], adoptat la 5 iulie 2011,

- bugetul rectificativ nr. 3/2011, adoptat la 5 iulie 2011,

- bugetul rectificativ nr. 4/2011, adoptat la 28 septembrie 2011,

- proiectul de buget rectificativ nr. 5/2011[5], adoptat la 22 iunie 2011,

Comisia Europeană prezintă autorității bugetare proiectul de buget rectificativ nr. 6 la bugetul 2011.

MODIFICĂRI LA SITUAȚIA VENITURILOR ȘI CHELTUIELILOR PE SECȚIUNI

Modificările la situația veniturilor și cheltuielilor pe secțiuni pot fi consultate pe site-ul EUR-Lex (http://eur-lex.europa.eu/budget/www/index-ro.htm). Cu titlu informativ, se atașează ca anexă la buget o versiune în limba engleză a modificărilor la această situație.

CUPRINS

1. INTRODUCERE 3

2. VENITURI 4

2.1 REVIZUIREA RESURSELOR PROPRII 4

2.2 ALTE VENITURI 4

3. POLITICA MARITIMă INTEGRATă 4

4. GRECIA: FSE - PROGRAMUL OPERAțIONAL DE REFORMă ADMINISTRATIVă 5

5. PALESTINA 6

6. CREDITE DE PLATă 8

7. TABEL RECAPITULATIV PE RUBRICILE CADRULUI FINANCIAR 11

1. INTRODUCERE

Proiectul de buget rectificativ (PBR) nr. 6 pentru exercițiul 2011 cuprinde următoarele elemente:

- actualizarea obișnuită a previziunilor privind veniturile, după revizuirea previziunilor privind resursele proprii și alte venituri;

- crearea unei noi linii bugetare: 11 09 05 — Program de susținere a continuării dezvoltării unei politici maritime integrate (PMI), cu credite de angajament în valoare de 23,14 milioane EUR înscrise în rezervă, până la finalizarea adoptării temeiului juridic. Aceste credite de angajament sunt realocate de la alte linii de la rubrica 2;

- realocarea unor credite de angajament în valoare de 60 de milioane EUR în cadrul rubricii 4 - UE ca actor mondial în favoarea postului bugetar 19 08 01 02 – Politica europeană de vecinătate și parteneriat (PEVP) – Asistență financiară acordată Palestinei, procesului de pace și UNRWA (Agenția Organizației Națiunilor Unite de Ajutorare și Lucrări pentru Refugiații Palestinieni din Orientul Apropiat). Această sumă este propusă în contextul concentrării creditelor la începutul perioadei pentru a acoperi cheltuielile aferente exercițiului 2012;

- o majorare cu 3,25 milioane EUR a resurselor alocate articolului bugetar 04 02 20 Fondul social european (FSE) – Asistență tehnică operațională pentru a oferi expertiză specifică în sprijinul Programului operațional de reformă administrativă în domeniul administrației fiscale din Grecia. Sunt solicitate, de asemenea, credite de plată în valoare de 300 000 EUR;

- o majorare cu 550 de milioane EUR a creditelor de plată pentru a răspunde nevoilor restante în urma „transferului global”. Din această sumă, 142 de milioane EUR vor fi utilizate pentru majorarea plăților la rubrica 1a Competitivitate pentru creștere economică și ocuparea forței de muncă, iar restul de 408 milioane EUR vor fi realocate rubricii 1b Coeziune pentru creștere economică și ocuparea forței de muncă;

- o reducere înregistrată ca mențiune simbolică („p.m.”) a creditelor de plată de la 05 04 05 01 – Programe de dezvoltare rurală, pentru a ține seama de eventualele diferențe dintre previziunile statelor membre privind plățile, actualizate în septembrie 2011, și declarația de plăți care va fi prezentată în noiembrie 2011. Reducerea este înscrisă cu titlu provizoriu și poate fi revizuită după primirea declarațiilor din partea statelor membre, pentru a acoperi o parte din nevoile din cadrul rubricii 1b Coeziune pentru creștere economică și ocuparea forței de muncă.

În concluzie, efectul net al prezentului PBR nr. 6/2011 constă în majorarea cu 3,25 milioane EUR a creditelor de angajament și în majorarea cu 550,3 milioane EUR a creditelor de plată de la rubricile 1a și 1b. Cu toate acestea, datorită soldurilor TVA și VNB ale exercițiilor anterioare, care urmează să fie încasate în conformitate cu Regulamentul (CE, EURATOM) nr. 1150/2000, precum și datorită majorării altor venituri, în special celor 435 de milioane EUR provenite din amenzi, veniturile totale înregistrează o creștere cu 1 276,9 milioane EUR, ceea ce duce la o scădere cu 726,6 milioane EUR a contribuțiilor bazate pe VNB ale statelor membre pentru 2011.

2. VENITURI

2.1 Revizuirea resurselor proprii

În conformitate cu articolul 16 din Regulamentul (CE, Euratom) nr. 1150/2000 al Consiliului din 22 mai 2000[6], Comisia a revizuit previziunile privind resursele proprii. Această revizuire se referă în special la soldurile TVA (taxa pe valoare adăugată) și VNB (venitul național brut), precum și la resursele proprii tradiționale.

În ceea ce privește soldurile resurselor proprii TVA și VNB din exercițiile anterioare, pe baza informațiilor disponibile, Comisia propune înscrierea sumei de 1 814,9 milioane EUR. Această majorare vizează capitolele 31[7] și 32[8] din partea de venituri a bugetului.

În această etapă, calculele privind soldurile statelor membre sunt încă provizorii, din cauză că verificarea datelor privind TVA-ul și VNB-ul este în desfășurare. Acest lucru ar putea determina Comisia să revizuiască sumele pe parcursul procedurii referitoare la actualul PBR.

Comisia propune, de asemenea, reducerea resurselor proprii tradiționale (RPT) cu 1 200 de milioane EUR la capitolul 12[9] al veniturilor. Dacă noile date pentru ultimul trimestru al anului modifică semnificativ această estimare, Comisia va revizui aceste sume pe parcursul procedurii bugetare.

2.2 Alte venituri

Având în vedere sumele care, în această fază a exercițiului, au fost încasate deja sau care vor fi probabil încasate în acest an, se propune majorarea previziunilor inițiale cu suma netă de 662 de milioane EUR. Detaliile pe linii bugetare sunt prezentate în tabelul de mai jos.

Linii de venituri | Bugetul 2011 | PBR 6/2011 | Noua sumă |

6 6 0 1 — Alte contribuții și restituiri nealocate | 30 000 000 | 52 000 000 | 82 000 000 |

7 0 0 0 — Penalitate exigibilă la întârzierile de plată în conturile deținute la trezoreriile statelor membre | 5 000 000 | 170 000 000 | 175 000 000 |

7 0 1 — Penalități de întârziere și alte dobânzi pentru amenzi | 15 000 000 | 5 000 000 | 20 000 000 |

7 1 0 — Amenzi, daune cominatorii și alte sancțiuni | 100 000 000 | 435 000 000 | 535 000 000 |

Total | 150 000 000 | 662 000 000 | 812 000 000 |

3. POLITICA MARITIMă INTEGRATă

Politica maritimă integrată a fost inițial instituită în decembrie 2007, în urma aprobării de către Consiliul European a unui comunicări a Comisiei care propunea o politică specifică privind oceanele, mările și zonele de coastă. În primii trei ani, această politică a fost finanțată prin proiecte-pilot și acțiuni pregătitoare. În septembrie 2010, Comisia a prezentat o propunere de regulament pentru a se continua finanțarea politicii până la sfârșitul actualului cadru financiar. Finanțarea propusă va permite Comisiei să continue, împreună cu statele membre și cu părțile interesate, activitățile exploratorii inițiate deja prin proiecte-pilot și acțiuni pregătitoare, precum și să dezvolte și să concretizeze opțiunile de punere în aplicare a politicii maritime integrate după principiile stabilite în Raportul intermediar, care a fost adoptat de Comisie la 15 octombrie 2009 și aprobat de Consiliu la 16 noiembrie 2009.

Valoarea totală propusă inițial de Comisie a fost de 50 de milioane EUR, repartizată pe trei exerciții (2011-2013), care urmează să fie obținută din marja de la rubrica 2. În urma discuțiilor dintre Parlamentul European și Consiliu, s-a ajuns la un consens politic în vederea alocării sumei de 40 de milioane EUR pentru program, consens care s-a concretizat printr-un acord stabilit la 4 octombrie în cadrul unui trilog.

Acordul prevede următoarea compoziție a pachetului financiar: 23,14 milioane EUR din bugetul 2011, sumă obținută fără mobilizarea marjei disponibile la rubrica 2, o sumă de 16,66 milioane EUR înscrisă în proiectul de buget și acceptată de Consiliu în urma lecturii bugetului 2012, precum și o sumă suplimentară de 200 000 EUR pentru asistența tehnică ce urmează să fie înscrisă în bugetul 2013. Prin urmare, prezentul buget rectificativ propune redistribuirea unor credite neutilizate din 2011 în valoare de 23,14 milioane EUR, care urmează să fie puse la dispoziție din domeniul acoperit de capitolul 17 04 — Siguranța alimentelor și a hranei pentru animale, sănătatea și bunăstarea animalelor și domeniul fitosanitar.

În prezentul buget rectificativ, Comisia propune, de asemenea, crearea unei noi linii bugetare : 11 09 05 Program de susținere a continuării dezvoltării unei politici maritime integrate (PMI), cu 23,14 milioane EUR înscrise în rezervă, până la finalizarea adoptării temeiului juridic. În același timp, se vor reduce în consecință creditele de angajament disponibile la următoarele posturi bugetare din cadrul rubricii 2:

Post bugetar | Sumă (milioane EUR) | Explicație |

17 04 01 01 Programe de eradicare și monitorizare a bolilor animalelor și supravegherea stării fizice a animalelor care pot constitui un risc pentru sănătatea publică, legat de un factor exterior — Noi măsuri | -19,81 | Costuri mai reduse decât se preconizase pentru vaccinarea împotriva bolii limbii albastre ca urmare a reducerii considerabile a numărului de cazuri datorită campaniilor de vaccinare încheiate cu succes, precum și datorită faptului că unele state membre au trecut la programe voluntare finanțate de agricultori. S-a înregistrat, de asemenea, scăderea numărului de cazuri de encefalopatie spongiformă bovină (ESB). Prin urmare, creditele neutilizate pot fi puse la dispoziție. |

17 04 02 01 Alte măsuri în domeniul veterinar, al bunăstării animalelor și al sănătății publice — Noi măsuri | -3,33 | Fondurile alocate pentru achiziționarea de vaccinuri de urgență pentru sănătatea animalelor nu vor fi angajate integral în 2011, deoarece nu au izbucnit noi epidemii majore de boli ale animalelor. Prin urmare, creditele neutilizate pot fi puse la dispoziție. |

Total | 23,14 |

4. GRECIA: FSE - PROGRAMUL OPERAțIONAL DE REFORMă ADMINISTRATIVă

Reforma administrativă din Grecia este de o importanță deosebită pentru sprijinirea punerii în aplicare cu succes a politicii de coeziune prin intermediul fondurilor structurale. Programul operațional de reformă administrativă (CCI: 2007GR05UPO003), care face parte din Fondul social european (FSE), urmărește introducerea de reforme ale administrației publice care ar putea îmbunătăți anumite operațiuni importante ale statului elen, precum și funcționarea gestiunii publice și eficiența serviciului public, ceea ce ar produce efecte pozitive și asupra realizării obiectivelor politicii de coeziune. Trebuie abordate nevoile deosebit de urgente în ceea ce privește administrația fiscală, dată fiind importanța acestui domeniu pentru finanțele publice.

Comisia propune ca asistența tehnică să fie utilizată pentru mobilizarea de expertiză specifică în domeniul administrației fiscale din Grecia printr-un contract special cu Fondul Monetar Internațional, recurgând, în acest sens, la expertiza specifică a FMI și a statelor membre ale UE. Activitățile propuse sunt eligibile pentru asistența tehnică acordată în cadrul FSE, dat fiind că acestea sprijină în mod direct punerea în aplicare a unui program operațional al FSE în statul membru în cauză și că măsura permite cel mai bine realizarea urgentă a acțiunii. Contractul va fi semnat în 2011, dată fiind necesitatea creditelor de angajament (3,25 milioane EUR). Creditele de plată solicitate (300 000 EUR) vor acoperi cerințele contractuale inițiale.

5. PALESTINA

În urma analizei necesarului de credite de angajament până la sfârșitul anului, s-a constatat că sunt disponibile 60,4 milioane EUR la rubrica 4 - UE ca actor mondial. Se propune realocarea acestei sume la postul bugetar 19 08 01 02 Politica europeană de vecinătate și parteneriat (PEVP) – Asistență financiară acordată Palestinei, procesului de pace și UNRWA (Agenția Organizației Națiunilor Unite de Ajutorare și Lucrări pentru Refugiații Palestinieni din Orientul Apropiat).

Creditele de angajament în valoare de 60,4 milioane EUR provin din următoarele surse:

- 51,4 milioane EUR corespund operațiunii de asistență macrofinanciară (AMF) în Kosovo, care a fost anulată. Principala condiție prealabilă pentru propunerea operațiunii AMF a fost respectarea dispozițiilor prevăzute în acordul stand-by (ASB) pe o perioadă de 18 luni, semnat de Kosovo cu Fondul Monetar Internațional și aprobat de Consiliul de administrație al FMI la 21 iulie 2010. Programul susținut de ASB a fost conceput în jurului următoarelor axe: (i) limitarea cheltuielilor curente, (ii) creșterea veniturilor și a încasărilor din privatizări și (iii) consolidarea depozitelor guvernamentale deschise la banca centrală pentru a constitui rezerve pentru situații bugetare și financiare neprevăzute. Bugetul 2011 adoptat de către adunarea nou constituită în primăvara anului 2011 a prezentat diferențe față de bugetul convenit în cadrul ASB, în special prin faptul că a prevăzut creșteri salariale importante în sectorul public. Prin urmare, principala condiție prealabilă pentru operațiunea de asistență macrofinanciară nu a fost îndeplinită;

- 6,3 milioane EUR pot fi puse la dispoziție după anularea unilaterală a cererilor de propuneri în curs pentru SUA și Canada, ceea ce a dus la un excedent în cadrul liniei bugetare 15 02 03 Cooperarea cu țările terțe în domeniul educației și formării profesionale;

- mai multe sume mici aferente unor credite suplimentare provenite din diferite alte linii bugetare, de exemplu ca urmare a fluctuațiilor cursului de schimb valutar EUR-USD cu impact asupra contribuției UE la organizații internaționale și la acordurile multilaterale sau ca urmare a întârzierilor neprevăzute în aprobarea acordurilor internaționale privind produsele de bază.

Lista completă de transferuri propuse este prezentată mai jos:

Linia bugetară | Angajamente (EUR) |

01 03 02 — Asistență macroeconomică | -51 400 000 |

05 06 01 — Acorduri internaționale privind agricultura | -75 977 |

07 11 01 — Contribuția la acordurile multilaterale și internaționale în materie de politici climatice | -174 118 |

14 03 03 — Participarea la organizațiile internaționale din domeniul vamal și fiscal | -129 471 |

15 02 03 — Cooperarea cu țările terțe în domeniul educației și formării profesionale | -6 326 400 |

21 07 03 — Acord cu Organizația pentru Alimentație și Agricultură (FAO) și alte organisme ale Organizației Națiunilor Unite | -305 000 |

21 07 04 — Acorduri privind produsele de bază | -2 027 164 |

19 08 01 02 — Politica europeană de vecinătate și parteneriat (PEVP) - Asistență financiară acordată Palestinei, procesului de pace și UNRWA | +60 438 130 |

Comisia propune realocarea acestor sume pentru a răspunde celor mai urgente nevoi ale Autorității Palestiniene și ale UNRWA. În timp ce fondurile suplimentare vor fi în continuare angajate din bugetul 2011, acestea sunt menite să contribuie la asistența UE prevăzută pentru 2012 și vor fi strâns legate de planurile de acțiune pentru 2012. Prin concentrarea la începutul perioadei a unei părți importante din ajutorul pentru 2012, Comisia urmărește asigurarea de credite disponibile în practică pentru 2012, la postul bugetar 19 08 01 02, la un nivel apropiat de cel al creditelor disponibile inițial în 2011 (300 de milioane EUR). De asemenea, majorarea anticipată și rapidă a fondurilor i-ar putea stimula pe ca ceilalți donatori să pună la dispoziție mai repede contribuțiile promise.

Din cele 60,4 milioane EUR propuse pentru realocare, 45 de milioane EUR ar trebui alocate mecanismului PEGASE, în vederea sprijinirii administrației și a serviciilor palestiniene, în special în sectoarele educației, sănătății și serviciilor sociale. În 2011, venitul total obținut de Autoritatea Palestiniană s-a dovedit a fi insuficient, parțial din cauza lipsei ajutorului internațional, care a pus în pericol atât de stabilitatea statului, cât și mijloacele de subzistență a mii de oameni. Cererea de concentrare a contribuției pe 2012 la începutul perioadei este încadrată și de eforturile politice depuse la nivel înalt pentru a încuraja alți donatori și pentru a debloca accesul Autorității Palestiniene la alte surse legitime de venituri, cum ar fi vămuirea prin promovarea unei politici (în special față de Israel) de ridicare a blocadei în Gaza și de diminuare a restricțiilor (materiale înspre Gaza, comerțul în Cisiordania și altele).

Restul de 15,4 de milioane EUR sunt propuse pentru UNRWA. Bugetul UNRWA se confruntă cu provocări multiple (creșterea demografică, inflație, creșterea costurilor la energie și alimente, creșterea costurilor de personal în urma creșterilor salariale în sectorul public din țările gazdă și scăderea contribuțiilor donatorilor ca urmare a crizei financiare). UNRWA anticipează o insuficiență a fondurilor proprii și s-ar putea să nu fie în măsură să își îndeplinească obligațiile în primul trimestru al anului 2012. Aceasta înseamnă că agenția nu ar dispune de fondurile necesare, nici măcar pentru a acoperi costul celor mai elementare servicii (învățământ, sănătate) la sfârșitul anului 2011 și la începutul anului 2012. Concentrarea donației de 15,4 de milioane EUR la începutul perioadei și creditele solicitate înscrise în proiectul de buget 2012 vor contribui la acoperirea deficitului de finanțare al UNRWA și la asigurarea continuității serviciilor publice esențiale în beneficiul refugiaților palestinieni, funcționând, de asemenea, ca un instrument politic cu efect de levier asupra eforturilor din ce în ce mai mari depuse de agenție în vederea mobilizării de resurse de la alți donatori, în special din țările arabe.

6. CREDITE DE PLATă

În septembrie, toate serviciile Comisiei au fost invitate să își actualizeze estimările privind nevoile prevăzute până la sfârșitul anului 2011 și să își prezinte cererile de ajustare a creditor de plată. Elementele revizuite stau la baza așa-numitului transfer global (DEC 34/2011).

În pregătirea transferului global pentru 2011, Comisia a încercat să asigure corespondența dintre nevoile mai mari de credite de plată la anumite linii bugetare și sumele alocate altor linii bugetare care, în caz contrar, ar rămâne neutilizate, în vederea executării integrale a creditelor.

Propunerea vizează o sumă de 719,2 milioane EUR, care corespunde unui procent de aproximativ 0,6 % din totalul plăților autorizate în bugetul 2011. În total, sunt vizate 103 linii bugetare (57 pentru majorare și 46 pentru diminuare), în comparație cu 95 de linii bugetare (51 pentru majorare și 44 pentru diminuare) incluse în transferul global prezentat la sfârșitul exercițiului 2010.

Cu toate acestea, nu a fost posibilă satisfacerea tuturor cererilor de plăți suplimentare. Suma totală restantă este de 1 142 de milioane EUR la patru linii bugetare, după cum urmează:

Linia bugetară | Plăți (milioane EUR) |

04 02 17 — Fondul social european (FSE) — Convergență | 700 |

04 02 19 — Fondul social european (FSE) – Competitivitate regională și ocuparea forței de muncă | 300 |

08 04 01 — Cooperare — Nanoștiințe, nanotehnologii, materiale și noi tehnologii de producție | 82 |

09 04 01 01 — Sprijin pentru cooperarea în materie de cercetare în domeniul tehnologiilor informației și comunicațiilor (TIC - Cooperare) | 60 |

Total | 1 142 |

În acest stadiu, se propune o majorare cu 550 de milioane EUR a creditelor de plată pentru a acoperi o parte din aceste nevoi suplimentare. Comisia intenționează să exploateze toate mijloacele bugetare până la sfârșitul anului pentru a acoperi nevoile restante prin transferuri în cadrul bugetului aprobat, în scopul reducerii eventualelor cereri de noi credite.

Date fiind diferențele observate în trecut între previziunile și declarațiile finale prezentate de statele membre, soldul de 592 de milioane EUR ar putea fi acoperit prin realocări interne. Se propune înscrierea unei mențiuni simbolice („p.m.”) în prezentul buget rectificativ la linia bugetară 05 04 05 01 Programe de dezvoltare rurală. Cererile finale din partea statelor membre pentru plăți de la această linie bugetară vor fi cunoscute abia la 10 noiembrie, iar Comisia va confirma, pe baza acestor cereri, valoarea finală a plăților care vor fi realocate pentru acoperirea nevoilor restante în cadrul Fondului social european (FSE) și va asigura cea mai bună corespondență între nevoi și disponibilități.

Secțiunile de mai jos prezintă justificări pentru modificările propuse în ceea ce privește nivelul creditelor de plată la liniile în cauză.

Majorare: 04 02 17 Fondul social european (FSE) - Obiectivul convergență (+ 204 milioane EUR)

Nevoile de plăți mai mari decât se preconizase se datorează în special faptului că anumite plăți prevăzute inițial pentru 2010 au fost efectuate în 2011. Acestea au vizat, în special, o serie de programe operaționale în Spania și Polonia pentru care plățile au fost întrerupte în 2010 ca urmare a neregulilor identificate de auditori în cadrul sistemelor de gestiune și control. Punerea în aplicare a planurilor de acțiune la nivelul regiunilor implicate a permis, în 2011, reluarea plăților, cu rambursarea ulterioară a unor sume semnificative aferente cheltuielilor. La sfârșitul lunii septembrie, erau executate peste 87 % din creditele disponibile și sunt necesare plăți suplimentare pentru a acoperi necesarul până la sfârșitul anului.

Majorare: 04 02 19 Fondul social european (FSE) – Obiectivul Competitivitate regională și ocuparea forței de muncă (+ 204 milioane EUR)

Estimarea nevoilor de plată la această linie a fost majorată, în urma celei mai recente analize a Comisiei privind punerea în aplicare a Fondului social european. Analiza, efectuată pe baza informațiilor furnizate individual de statele membre, indică faptul că programele operaționale se desfășoară într-un ritm rapid și că cererile de plată care se așteaptă din partea statelor membre înainte de sfârșitul anului depășesc cu mult creditele disponibile. La sfârșitul lunii septembrie, fuseseră deja executate aproape 86 % din creditele disponibile. În aceeași perioadă a anului trecut, nivelul de execuție era de numai 35 % din rezultatul exercițiului.

Majorare: 08 04 01 Cooperare - Nanoștiințe, nanotehnologii, materiale și noi tehnologii de producție (+ 82 de milioane EUR)

Cererea de majorare a creditelor de plată este justificată de mai mulți factori:

1) În cursul anului 2011, conducerea a identificat noi priorități legate de finalizarea contractelor aferente următoarelor cereri de propuneri din 2011: UE-Japonia, UE-Rusia și PPP (parteneriatele public-privat). Trebuie menționat că este necesară finalizarea contractelor aferente cererilor de propuneri UE-Japonia și UE-Rusia în 2011, pentru a se asigura paralelismul cu proiectele finanțate de aceste două țări. În ceea ce privește cererea de propuneri 2011 privind PPP, aceasta face parte din pachetul de măsuri de stimulare economică. Prin urmare, este important ca aceste contracte să poată începe încă din 2011. Acest lucru necesită plata unor avansuri suplimentare corespunzătoare de aproximativ 35 de milioane EUR.

2) Simplificarea procedurilor și calitatea cererilor de plăți intermediare au dus la o accelerare deosebit de importantă a ritmului de consum al plăților, ceea ce a făcut ca nivelul cererilor de plată pentru cel de Al șaptelea program-cadru (PC7) să ajungă la viteza de croazieră în ultimul trimestru al anului 2010. Deficitul creditelor de plată înregistrat la sfârșitul anului 2010 a dus la amânarea până în 2011 a unor avansuri și plăți intermediare care s-au ridicat în total la aproximativ 80 de milioane EUR. Această situație a continuat în cursul anului 2011, ceea ce a generat nevoi suplimentare de aproximativ 25 de milioane EUR.

Rezultatul global impune necesitatea majorării cu 138,3 milioane EUR a creditelor de plată de la această linie bugetară. O creștere de 56,3 milioane EUR este prezentată în transferul global. Soldul, care a fost solicitat în PBR 6/2011, este de 82 de milioane EUR.

Majorare: 09 04 01 01 - Sprijin pentru cooperarea în materie de cercetare în domeniul tehnologiilor informației și comunicațiilor (TIC - Cooperare) (+ 60 de milioane EUR)

Progresele actuale înregistrate în negocierile pentru proiectele de cooperare în domeniul TIC din PC7 vor necesita plăți de prefinanțare mai importante decât se preconizase inițial pentru proiecte planificate să înceapă în perioada septembrie - decembrie 2011. În special, până la sfârșitul anului se preconizează că vor fi prelucrate 173 de plăți de prefinanțare aferente proiectelor din cadrul cererii 7 și 289 de declarații de cheltuieli aferente proiectelor selectate în urma cererilor anterioare. Datorită progreselor actuale înregistrate în negocierile privind cererea 7, creditele necesare pentru a efectua aceste tranzacții sunt mai mari decât suma disponibilă în prezent în buget. Creșterea prezentată în cadrul transferului global este de 46 de milioane EUR, soldul restant, care a fost solicitat în PBR 6/2011, fiind în valoare de 60 de milioane EUR.

Diminuare: 05 04 05 01 Programe de dezvoltare rurală (p.m.)

Plățile finale care trebuie efectuate din bugetul 2011 în cadrul programelor de dezvoltare rurală se referă la declarațiile de cheltuieli ale statelor membre pentru cel de al 3-lea trimestru, care urmează să fie transmise Comisiei până la 10 noiembrie. Conform previziunilor revizuite, care au fost solicitate de Comisie statelor membre și care au fost primite la începutul lunii septembrie, creditele de plată disponibile pentru programele de dezvoltare rurală în perioada 2007-2013 ar trebui să fie utilizate integral. Cu toate acestea, există încă posibilitatea să apară unele diferențe între aceste previziuni revizuite în septembrie și sumele care trebuie rambursate cu privire la declarațiile de cheltuieli finale pentru cel de al 3-lea trimestru. Într-adevăr, în ultimii trei ani, previziunile au avut tendința de a depăși cu mult declarațiile de cheltuieli. Deși statele membre indică în prezent utilizarea totală a creditelor de plată disponibile, Comisia, pe baza experienței anterioare, estimează că există posibilitatea reducerii creditelor de plată de la această linie. Comisia va fi în măsură să prezinte suma finală după ce statele membre îi vor transmite declarațiile de cheltuieli, adică după 10 noiembrie.

7. TABEL RECAPITULATIV PE RUBRICILE CADRULUI FINANCIAR

Cadrul financiar Rubrică/subrubrică | Cadrul financiar 2011 | Bugetul 2011 (inclusiv BR 1-4 și PBR 5) | PBR 6/2011 | Bugetul 2011 (inclusiv BR 1-4 și PBR 5-6/2011) |

|Angajamente |Plăți |Angajamente |Plăți |Angajamente |Plăți |Angajamente |Plăți | | 1. CREȘTERE DURABILĂ | | | | | | | | | | 1a. Competitivitate pentru creștere economică și ocuparea forței de muncă |12 987 000 000 | |13 520 566 270 |11 381 944 758 | |142 000 000 |13 520 566 270 |11 523 944 758 | |1b. Coeziune pentru creștere economică și ocuparea forței de muncă |50 987 000 000 | |50 980 593 784 |41 652 094 626 |3 250 000 |408 300 000 |50 983 843 784 |42 060 394 626 | | Total | 63 974 000 000 | |64 501 160 054 |53 034 039 384 | 3 250 000 | 550 300 000 |64 504 410 054 | 53 584 339 384 | | Marjă[10]

| | |-27 160 054 | | | |-30 410 054 | | | 2. CONSERVAREA ȘI GESTIONAREA RESURSELOR NATURALE | | | | | | | | | | din care cheltuieli de piață și plăți directe |47 617 000 000 | |42 891 201 900 |42 788 499 841 | -23 140 000 | |42 868 061 900 |42 788 499 841 | | Total | 59 688 000 000 | |58 659 248 389 |56 378 918 184 | | |58 659 248 389 |56 378 918 184 | | Marjă | | |1 028 751 611 | | | |1 028 751 611 | | | 3. CETĂȚENIE, LIBERTATE, SECURITATE ȘI JUSTIȚIE | | | | | | | | | | 3a. Libertate, securitate și justiție |1 206 000 000 | |1 180 030 263 |857 199 845 | | |1 180 030 263 |857 199 845 | |3b. Cetățenie |683 000 000 | |879 831 486 |842 903 486 | | |879 831 486 |842 903 486 | | Total | 1 889 000 000 | |2 059 861 749 |1 700 103 331 | | |2 059 861 749 |1 700 103 331 | | Marjă[11]

| | |26 072 737 | | | |26 072 737 | | | 4. UE CA ACTOR MONDIAL[12]

|8 430 000 000 | | 8 759 300 431 |7 242 528 574 | | | 8 759 300 431 |7 242 528 574 | | Marjă | | | -70 439 377 | | | | -70 439 377 | | | 5. ADMINISTRAȚIE[13]

|8 144 000 000 | |8 172 839 289 |8 171 544 289 | | |8 172 839 289 |8 171 544 289 | | Marjă | | | 53 160 711 | | | | 53 160 711 | | | TOTAL | 142 125 000 000 |133 440 000 000 |142.152.409.912 |126.527.133.762 |3 250 000 | 550 300 000 | 142 155 659 912 | 127 077 433 762 | | Marjă | | |1 115 385 628 | 7 094 866 238 | | |1 112 135 628 | 6 544 566 238 | |

[1] JO L 248, 16.9.2002, p. 1.

[2] JO L 68, 15.3.2011, p. 1.

[3] JO L 172, 30.6.2011, p. 1.

[4] JO L 213, 19.5.2011, p. 1.

[5] COM (2011) 374 final.

[6] JO L 130, 31.5.2000, p. 1.

[7] Solduri și ajustări ale soldurilor bazate pe TVA pentru exercițiile financiare anterioare ca urmare a aplicării articolului 10 alineatele (4), (5) și (8) din Regulamentul (CE, EURATOM) nr. 1150/2000.

[8] Solduri și ajustări ale soldurilor bazate pe venitul/produsul național brut pentru exercițiile financiare anterioare ca urmare a aplicării articolului 10 alineatele (6)-(8) din Regulamentul (CE, EURATOM) nr. 1150/2000.

[9] Taxe vamale și alte taxe menționate la articolul 2 alineatul (1) litera (a) din Decizia 2007/436/CE, Euratom.

[10] Fondul european de ajustare la globalizare (FEG) nu este inclus în calculul marjei de la rubrica 1a (500 de milioane EUR). Suma de 34 de milioane EUR peste plafon este finanțată prin mobilizarea instrumentului de flexibilitate.

[11] Suma corespunzătoare Fondului de solidaritate al Uniunii Europene (FSUE) este înscrisă prin adăugare la rubricile relevante, astfel cum de se prevede în AI din 17 mai 2006 (JO C 139, 14.6.2006).

[12] Marja pentru 2011 prevăzută la rubrica 4 nu ia în considerare creditele aferente rezervei pentru ajutoare de urgență (253,9 milioane EUR). Suma de 71 de milioane EUR peste plafon este finanțată prin mobilizarea instrumentului de flexibilitate.

[13] Pentru calcularea marjei sub plafonul prevăzut pentru rubrica 5, se ia în considerare nota de subsol (1) din cadrul financiar 2007-2013 pentru suma de 82 de milioane EUR privind contribuțiile personalului la sistemul de pensii.